Národná rada Slovenskej republiky

## **VI. volebné obdobie**

 Číslo: CRD- 1921/2013

**728a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o diaľničnej známke a  o zmene niektorých zákonov (tlač **728**) v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o diaľničnej známke a  o zmene niektorých zákonov (tlač **728**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením zo 17. októbra 2013 č. 840 pridelila predmetný návrh zákona na prerokovanie týmto výborom:

Ústavnoprávnemu výboru NR SR

Výboru NR SR pre financie a rozpočet a

Výboru NR SR pre hospodárske záležitosti.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením z 20. novembra 2013 č. 343.

Výbor NR SR pre financie a rozpočet uznesením z 12. novembra 2013 č. 251.

Výbor NR SR pre hospodárske záležitosti uznesením z 12. novembra 2013 č. 230.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

K čl. I § 6

V § 6 ods. 1 posledná veta znie:

„Umiestnenie nálepky na prednom skle vozidla alebo prvého vozidla jazdnej súpravy, vzor papierovej nálepky a jej rozmery ustanoví všeobecne záväzný právny predpis, ktorý vydá Ministerstvo dopravy, výstavby a regionálneho rozvoja Slovenskej republiky (ďalej len “ministerstvo“).“.

Legislatívno-technická pripomienka, ktorou sa z gramatického hľadiska upravuje znenie splnomocňovacieho ustanovenia.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

K čl. I § 7

V § 7 ods. 1 písm. d) v poznámke pod čiarou k odkazu 9 sa slová „(oznámenie č. 324/1997 Z. z.)“ nahrádzajú slovami „(Oznámenie Ministerstva zahraničných vecí Slovenskej republiky č. 324/1997 Z. z.)“.

Legislatívno-technická pripomienka. Ide o formálnu úpravu uvádzania uverejnenia medzinárodnej zmluvy podľa jej oficiálneho znenia v zbierke zákonov.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. I v § 7 ods. 2 sa slová „h) až n)“ nahrádzajú slovami „h) až m)“.

Legislatívno - technická úprava upravuje nesprávny vnútorný odkaz.

**Výbor NR SR pre hospodárske záležitosti**

***Gestorský výbor odporúča schváliť***

K čl. II

V čl. II sa za bod 4 vkladá nový bod 5, ktorý znie:

„5. V § 22c sa vypúšťa odsek 4.

 Doterajší odsek 5 sa označuje ako odsek 4.“.

Nasledujúce body sa primerane prečíslujú.

Legislatívno-technická pripomienka, ktorou sa vypúšťa ustanovenie, ktoré by bolo duplicitné s ustanovením čl. I § 10 odsek 2 a ustanovením čl. I § 11 odsek 2 návrhu zákona.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

K čl. II bod 5

V čl. II bod 5 sa slová „§ 22c ods. 5“ nahrádzajú slovami „§ 22c ods. 4“.

Legislatívno-technická pripomienka. V súvislosti s vypustením odseku 4 v § 22c je potrebné preznačiť ustanovenie, v ktorom sa má uskutočniť zmena navrhnutá v tomto bode.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

V čl. II sa dopĺňa nový bod 7, ktorý znie:

„7. V § 24 sa vypúšťa písmeno l).

Doterajšie písmená m) až o) sa označujú ako l) až n).“.

Legislatívo - technická oprava, ktorou sa vypúšťa splnomocňovacie ustanovenie . Uvedené ustanovenie by bolo duplicitné s ustanovením v čl. I § 6 ods. 1.

**Výbor NR SR pre hospodárske záležitosti**

***Gestorský výbor odporúča schváliť***

V čl. V sa slová „§ 6 ods. 1 a § 7 ods. 2“ sa nahrádzajú slovami „§ 5 ods. 1 a § 6 ods. 2“.

Legislatívo - technická oprava. Upravuje sa nesprávny vnútorný odkaz v ustanovení o účinnosti zákona.

**Výbor NR SR pre hospodárske záležitosti**

***Gestorský výbor odporúča schváliť***

K prílohe zákona

V prílohe zákona text v prvej zátvorke znie: „Mimoriadne vydanie Ú. v. EÚ, kap. 7/zv.4; Ú. v. ES L 187, 20.7.1999“.

Legislatívno-technická pripomienka. Ide o formálnu úpravu uvádzania miesta uverejnenia právne záväzného aktu EÚ jednotným a zaužívaným spôsobom.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

***Gestorský výbor odporúča schváliť***

**Gestorský výbor odporúča:**

**o bodoch 1až  8 hlasovať spoločne s odporúčaním schváliť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrhu zákona o diaľničnej známke a  o zmene niektorých zákonov

**s c h v á l i ť.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 25. novembra 2013 č.255.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 25. novembra 2013

Maroš **K o n d r ó t**, v.r.

podpredseda Výboru NR SR pre

hospodárske záležitosti